ຂປລ. ກຳມາທິການກົດໝາຍ ສະພາແຫ່ງຊາດ ໄດ້ຈັດກອງປະຊຸມ ຄົບຄະນະຂອງ ກຳມາທິການກົດໝາຍ ສະພາແຫ່ງຊາດ ຂຶ້ນໃນວັນທີ 27 ກຸມພາ ນີ້ ຢູ່ ນະຄອນຫລວງວຽງຈັນ ແລະ ຈະດຳເນີນໄປເວລາ 2 ວັນ ເພື່ອສະຫລຸບຕີລາຄາການເຄື່ອນໄຫວວຽກງານ ນັບແຕ່ກອງປະຊຸມຄັ້ງປະຖົມມະລຶກ ຮອດປັດຈຸບັນ
ແຜນວຽກຈຸດສຸມປີ 2017 ແລະ ທິດທາງແຜນການເຄື່ອນໄຫວວຽກງານ 4 ປີ (2017-2020) ຂອງກຳມາທິການກົດໝາຍ ກໍຄື ໄດ້ປຶກສາຫາລືບາງບັນຫາ ກ່ຽວກັບການຕິດຕາມກວດກາການຈັດຕັ້ງປະ ຕິບັດລັດຖະທຳມະນູນ, ປະເມີນຜົນການຈັດຕັ້ງປະຕິບັດກົດໝາຍ ແລະ ການອອກນິຕິກຳລຸ່ມກົດໝາຍ, ການໂຄສະນາເຜີຍແຜ່, ຕີຄວາມໝາຍ ແລະ ອະທິບາຍກົດໝາຍ, ແຜນການສ້າງ - ປັບປຸງກົດໝາຍ 5 ປີ (2016-2020) ຂອງສະພາແຫ່ງຊາດ ຊຸດທີ XIII ແລະ ລັດຖະບານ ໄດ້ເປັນເອກະພາບກັນ.
ທ່ານ ສາຍທອງ ແກ້ວດວງດີ ປະທານກຳມາທິການກົດໝາຍ ໄດ້ກ່າວໃນກອງປະຊຸມດັ່ງ ກ່າວວ່າ: ກອງປະຊຸມນີ້, ຈັດຂຶ້ນດ້ວຍຮູບການ ແລະ ວິທີການກະທັດຮັດ ແຕ່ຮັບປະກັນຄຸນນະພາບ ໂດຍຕິດພັນກັບການເສີມຂະຫຍາຍສິດປະຊາທິປະໄຕ, ຢາກເຮັດໄດ້ຄືແນວນັ້ນ ຕ້ອງກຳແໜ້ນພາລະບົດ ບາດສິດ ແລະ ໜ້າທີ່ ຂອງກຳມາທິການ, ສະພາບຈຸດພິເສດຂອງກຳມາທິການ ລວມທັງການຄົ້ນຄວ້າພິ ຈາລະນາ ກໍຕ້ອງມີຈຸດສຸມ ເຮັດແນວໃດໃຫ້ຄຳເຫັນນັ້ນມີຄຸນປະໂຫຍດ ແກ່ການປັບປຸງສະຫລຸບດັ່ງກ່າວ ໃຫ້ສົມບູນ, ຄົບຖ້ວນ, ຮັດກຸມ ແລະ ສອດຄ່ອງກັບສະພາບຕົວຈິງຂອງປະເທດໃນໄລຍະໃໝ່.